143. löggjafarþing 2013–2014.

Þingskjal 1299 — 574. mál.

Svar

iðnaðar- og viðskiptaráðherra við fyrirspurn frá Kristjáni L. Möller um gistirými.

Fyrirspurnin hljóðar svo:

1.	Hversu mörg hótel og gistiheimili eru á landinu og hver er fjöldi gistirýma þeirra?

2.	Hversu mörg hótel og gistiheimili eru í byggingu eða áformuð? Hvað bætast mörg ný hótelherbergi eða gistirými við með tilkomu þeirra?

Svar óskast sundurliðað eftir sveitarfélögum og kjördæmum.

Fjöldi hótela og gistirýma á árinu 2013.*

Júlí	Desember
Hótel	96	86
Gistirými (rúm)	11.758	10.593
Gistiheimili	127	95
Gistirými (rúm)	5.451	3.946
*	Framboð hótela og gistirýma er breytilegt eftir árstíma og því eru hér sett upp tvö tímabil.

Heimild: Hagstofa Íslands.

Ráðuneytið hefur ekki nákvæmar upplýsingar um hversu mörg hótel og gistiheimili eru í byggingu. Leitað var eftir upplýsingum hjá Þjóðskrá, Hagstofu Íslands, Mannvirkjastofnun og Sambandi íslenskra sveitarfélaga. Engar upplýsingar liggja fyrir hjá þessum stofnunum um fjölda áformaðra bygginga hótela og gistiheimila.

Á síðustu mánuðum hafa fjölmiðlar fjallað um sex fyrirhugaðar hótelbyggingar (nýbygg
ingar eða viðbætur) í Reykjavík og fimm hótel á landsbyggðinni. Samkvæmt upplýsingum sem Samtök ferðaþjónustunnar hafa tekið saman er áformað að rúmlega 1.100 ný hótel
herbergi komi í notkun í Reykjavík árin 2015–2016 en utan Reykjavíkur sé um að ræða tæplega 400 ný herbergi sem áformað er að taka í notkun frá 2014 eða eftir þann tíma. Þessar upplýsingar geta gefið einhverja vísbendingu um hversu mörg hótel eru í byggingu eða áformuð en það ber að taka með öllum fyrirvörum enda er eins og áður segir ekki haldið utan um umbeðnar upplýsingar með formlegum hætti.